Yhteinen ehdotus NEUVOSTON ASETUS Norsunluurannikolle annettavan sotilaalliseen toimintaan liittyvän avun rajoittamisesta annetun neuvoston asetuksen (EY) N:o 174/2005 muuttamisesta /* */





PERUSTELUT (1) Yhteisen kannan 2004/852/YUTP perusteella neuvoston asetuksessa (EY) N:o 174/2005 kielletään sisäisiin tukahduttamistoimiin käytettävissä olevien tarvikkeiden vienti Norsunluurannikolle. Yhteinen kanta 2004/852/YUTP on sittemmin korvattu neuvoston päätöksellä 2010/656/YUTP. Päätös 2010/656/YUTP saatettiin voimaan unionin tasolla asetuksella (EY) N:o 174/2005, sellaisena kuin se on muutettuna, rajoittamalla Norsunluurannikolle annettavaa sotilaalliseen toimintaan liittyvää apua. (2) On aiheellista lisätä uusi poikkeus sisäisiin tukahduttamistoimiin käytettävissä olevien tarvikkeiden myyntiä, toimitusta, siirtoa ja vientiä koskevaan kieltoon, jotta mahdollistetaan tarvikkeiden toimitus kaivostoimintaa tai infrastruktuurihankkeita varten neuvoston päätöksen 2014/.../YUTP hyväksymisen jälkeen. (3) Unionin ulkoasioiden ja turvallisuuspolitiikan korkea edustaja ja komissio ehdottavat, että nämä toimenpiteet toteutetaan antamalla Euroopan unionin toiminnasta tehdyn sopimuksen (SEUT) 215 artiklaan perustuva asetus asetuksen (EY) N:o 174/2005 muuttamisesta. 2014/0351 (NLE) Yhteinen ehdotus NEUVOSTON ASETUS Norsunluurannikolle annettavan sotilaalliseen toimintaan liittyvän avun rajoittamisesta annetun neuvoston asetuksen (EY) N:o 174/2005 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan, ottaa huomioon Norsunluurannikkoon kohdistuvien rajoittavien toimenpiteiden jatkamisesta 29 päivänä lokakuuta 2010 annetun neuvoston päätöksen 2010/656/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Päätöksellä 2010/656/YUTP korvattiin neuvoston yhteinen kanta 2004/852/YUTP[2] ja jatkettiin Norsunluurannikkoon kohdistuvia rajoittavia toimenpiteitä Yhdistyneiden kansakuntien turvallisuusneuvoston päätöslauselman 1572 (2004) ja sitä seuraavien päätöslauselmien täytäntöönpanemiseksi. Neuvoston asetus (EY) N:o 174/2005[3] annettiin yhteisen kannan 2004/852/YUTP saattamiseksi voimaan; sillä on saatettu unionin tasolla voimaan myös päätös 2010/656/YUTP rajoittamalla Norsunluurannikolle annettavaa sotilaalliseen toimintaan liittyvää apua. (2) Olisi lisättävä uusi poikkeus sisäisiin tukahduttamistoimiin käytettävissä olevien tarvikkeiden myyntiä, toimitusta, siirtoa ja vientiä koskevaan kieltoon, jotta mahdollistetaan tarvittaessa tiettyjä tarvikkeita koskevien lupien antaminen kaivostoimintaa tai infrastruktuurihankkeita varten neuvoston päätöksen 2014/.../YUTP hyväksymisen jälkeen. (3) Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöönpanemiseksi tarvitaan lainsäädäntöä unionin tasolla, jotta voitaisiin varmistaa, että talouden toimijat soveltavat toimenpidettä yhtenäisesti kaikissa jäsenvaltioissa. (4) Sen vuoksi asetusta (EY) N:o 174/2005 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 174/2005 seuraavasti: 1) Poistetaan 1 artikla. 2) Korvataan 4 a artikla seuraavasti: ”4 a artikla 1. Poiketen siitä, mitä 3 artiklassa säädetään, viejän sijoittautumisjäsenvaltion tai, jos viejä ei ole sijoittautunut unioniin, sen jäsenvaltion liitteessä II mainittu toimivaltainen viranomainen, josta tarvikkeet voidaan myydä, toimittaa, siirtää tai viedä, voi antaa asianmukaisiksi katsominsa ehdoin luvan liitteeseen I sisältyvien ei-tappavien tarvikkeiden myyntiin, toimitukseen, siirtoon tai vientiin todettuaan, että kyseisten ei-tappavien tarvikkeiden tarkoituksena on pelkästään auttaa Norsunluurannikon turvallisuusjoukkoja käyttämään vain asianmukaista ja oikeasuhteista voimaa yleisen järjestyksen ylläpidossa. 2. Poiketen siitä, mitä 3 artiklassa säädetään, viejän sijoittautumisjäsenvaltion tai, jos viejä ei ole sijoittautunut unioniin, sen jäsenvaltion liitteessä II mainittu toimivaltainen viranomainen, josta tarvikkeet voidaan myydä, toimittaa, siirtää tai viedä, voi antaa asianmukaisiksi katsominsa ehdoin luvan sellaisten liitteessä I lueteltujen sisäisiin tukahduttamistoimiin käytettävissä olevien tarvikkeiden myyntiin, toimitukseen, siirtoon tai vientiin, joiden tarkoituksena on pelkästään tukea Norsunluurannikon turvallisuusalan uudistusprosessia ja Norsunluurannikolla toteutettavaa Yhdistyneiden kansakuntien operaatiota (UNOCI) ja niitä tukevia Ranskan joukkoja tai jotka on tarkoitettu mainitun operaation ja mainittujen joukkojen käyttöön. 3. Tässä artiklassa tarkoitetun luvan on oltava asetuksen (EY) N:o 428/2009 11 artiklassa asetettujen yksityiskohtaisten sääntöjen mukainen. Lupa on voimassa koko unionissa. 3) Lisätään seuraava 4 b artikla: ”4 b artikla 1. Poiketen siitä, mitä 3 artiklassa säädetään, viejän sijoittautumisjäsenvaltion tai, jos viejä ei ole sijoittautunut unioniin, sen jäsenvaltion liitteessä II mainittu toimivaltainen viranomainen, josta tarvikkeet voidaan myydä, toimittaa, siirtää tai viedä, voi antaa asianmukaisiksi katsominsa ehdoin luvan liitteessä I olevassa 4 kohdassa lueteltujen tarvikkeiden myyntiin, toimitukseen, siirtoon tai vientiin edellyttäen, että kyseisiä tarvikkeita käytetään pelkästään siviilitarkoituksiin kaivostoiminnassa tai infrastruktuurihankkeissa. 2. Tässä artiklassa tarkoitetun luvan on oltava asetuksen (EY) N:o 428/2009 11 artiklassa asetettujen yksityiskohtaisten sääntöjen mukainen. Lupa on voimassa koko unionissa. 3. Viejien on toimitettava toimivaltaiselle viranomaiselle kaikki lupahakemuksen arviointiin vaadittavat tiedot. 4. Toimivaltaiset viranomaiset eivät saa myöntää lupaa liitteessä I olevassa 4 kohdassa lueteltujen tarvikkeiden myyntiin, toimitukseen, siirtoon tai vientiin, ellei toimivaltainen viranomainen ole todennut, että tarvikkeita käytetään pelkästään siviilitarkoituksiin kaivostoiminnassa tai infrastruktuurihankkeissa. 5. Asianomaisen jäsenvaltion on ilmoitettava muille jäsenvaltioille ja komissiolle vähintään kaksi viikkoa etukäteen aikomuksestaan antaa tämän artiklan 1 kohdassa tarkoitettu lupa.” 4) Korvataan liitteen I otsikko seuraavasti: ”Luettelo 3, 4 a ja 4 b artiklassa tarkoitetuista tarvikkeista, joita voidaan käyttää kansallisissa tukahduttamistoimissa”. 5) Korvataan liitteen II otsikko seuraavasti: ”Luettelo 4 a ja 4 b artiklassa tarkoitetuista toimivaltaisista viranomaisista”. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 285, 30.10.2010, s. 28. [2] Neuvoston yhteinen kanta 2004/852/YUTP, hyväksytty 13 päivänä joulukuuta 2004, Norsunluurannikkoon kohdistuvista rajoittavista toimenpiteistä (EUVL L 368, 15.12.2004, s. 50). [3] Neuvoston asetus (EY) N:o 174/2005, annettu 31 päivänä tammikuuta 2005, Norsunluurannikolle annettavan sotilaalliseen toimintaan liittyvän avun rajoittamisesta (EUVL L 29, 2.2.2005, s. 5).